Foto: Facebook/Sardegna Rubata e Depredata Italiyaning Sardiniya oroli aeroportida sayyohning yuki orasida 45 kg qum va tosh aniqlandi. Bu haqda Sardinia Post nashri xabar berdi. Ta’kidlanishicha, Italiyaning boshqa yeridan bo‘lgan sayyoh orolda hordiq chiqarib qaytayotganda taqiqlangan “suvenir”larni olib chiqishga uringan.    Sardiniyada noyob oq qumni olib chiqish taqiqlangan, chunki uning suvenirlarga ommaviy ravishda olib chiqilishi orolning yeri yemirilishiga xavf soladi. Bunday kontrabanda uchun maksimal qat’iy jazo 6 yillik qamoq jazosini tashkil qilishi mumkin.